****

**พิลังกาสา (Philang kasa)**

**ชื่อวิทยาศาสตร์(Botanical name)** *Ardisia polycephala*Wall.ex.A.DC.

**ชื่อวงศ์(Family)** MYRSINACEAE

**ชื่อสามัญ(Local name)** พิลังกาสา (Philang kasa)

**ลักษณะทางพฤกษศาสตร์**

**ไม้พุ่มหรือไม้ยืนต้น** ขนาดเล็ก สูง 1-4 เมตร แต่อาจสูงได้ถึง 10 เมตร

**ลำต้น** ตั้งตรง กิ่งก้านกลม หรือเป็นเหลี่ยม สีน้ำตาลอมเทา กิ่งอ่อนสีน้ำตาลแดง แตกกิ่งก้านสาขารอบๆต้นมาก

**ใบ** เป็นใบเดี่ยว เรียงสลับกัน ออกหนาแน่นที่ปลายกิ่ง รูปรีถึงรูปไข่กลับแกมรูปขอบขนาน กว้าง 2.5-5 เซนติเมตร ยาว 6-12 เซนติเมตร ปลายแหลมถึงมน โคนใบรูปลิ่ม ผิวใบและขอบใบเรียบ แผ่นใบมีต่อม เห็นเป็นจุดๆ กระจายอยู่ทั่วไป ใบหนามัน ก้านใบสั้น สีแดง เส้นใบมองเห็นไม่ค่อยชัดเจน

**ดอก** ออกเป็นช่อจากซอกใบ และปลายกิ่ง ช่อละ 4-8 ดอก กลีบดอกสีขาวแกมชมพู ก้านช่อดอกยาว 1.5-2.5 เซนติเมตร ก้านดอกย่อยยาว 8-15 มิลลิเมตร ติดกันที่โคนเป็นหลอดสั้นๆ ปลายแยกเป็น 5 แฉก แต่ละแฉกรูปใบหอก ปลายกลีบดอกแหลม กลีบเลี้ยงสีเขียว โคนเชื่อมติดกัน ปลายแยกเป็น 5 แฉก

**ผล** รูปทรงกลมแป้น ผิวเรียบ ขนาดเส้นผ่าศูนย์กลางราว 6 มิลลิเมตร ผลอ่อนสีแดง เมื่อสุกมีสีม่วงเข้ม เมล็ดเดี่ยว กลม พบตามป่าดงดิบเขาทั่วไป ขยายพันธุ์ด้วยเมล็ด

**สรรพคุณ**

 **ผล** มีรสร้อน ฝาด  สุขุม มีสรรพคุณแก้ไข้ แก้ท้องเสีย แก้ลมพิษ แก้ธาตุพิการ แก้ซาง

**ใบ** มีรสเฝื่อนร้อน แก้ตับพิการ แก้ปอดพิการ

**ดอก** มีรสเฝื่อนขมเมา ฆ่าเชื้อโรค

**ราก** มีรสเฝื่อนเมา  เปรี้ยวเล็กน้อย มีสรรพคุณแก้กามโรค แก้โรคหนองใน ตำกับสุราเอาน้ำรับประทาน เอากากตำพอกปิดแผล ถอนพิษงู ตะขาบ แมงป่อง และแก้ลมเป็นพิษ

**ต้น** มีรสเฝื่อนเมา ปรุงผสมกับสมุนไพรอื่นแก้โรคเรื้อน

Root : treatment of venereal diseases, topically applied for ulcer, counteract of a poison; Stem : treatment of skin diseases and leprosy; Leaf : treatment of liver diseases, antidiarrhea, cough remedy; Flower : anthelmintic; Seed : use externally for urticari